Հետաքրքրվել էինք, թե արդյոք նախկին բարձրաստիճան պաշտոնյաների ունեցվածքի օրինականության ուսումնասիրությունը կարող է դիտվել որպես վենդետա, քանի որ թե՛ մինչև ընտրվելը, թե՛ ընտրվելուց հետո Նիկոլ Փաշինյանը վստահեցրել էր, որ վենդետա չի լինելու, ինչի դեպքում կարող էր բացառվել ուսումնասիրությունը: Հարցման պատասխանում նշվում է, որ որևէ բարձրաստիճան պաշտոնյայի եկամուտների և ունեցվածքի ձևավորման օրինականության ստուգումը չի կարող հակասել վենդետաների բացառման սկզբունքին, «քանի որ ըստ սահմանման որպես վենդետա կարող է որակվել միայն անձնական (կլանային) և անօրինական հետապնդումը կամ հաշվեհարդարը»: